《满庭芳 藏头 折起方字》
金朝·王哲

方觅残，馀蒙庵方，邀便出黄粱。中生秀，唯我最堪当。内冲和九转，般运、二气飘荡。飚动，楼上下，出入呼光芒。殃。取象滋，羊味酒，醴俱忘。灵真一点，圆照?璋。印白莲秀艳，清净、别恁馨香。华静，衣前引，齐唱满庭芳。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。